අමෙරිකාවේ ඔරාකල් අධ්‍යාපන පදනම සංවිධාන කළ Oracal Think Quest 2012 තරගාවලියේ දෙවන ස්ථානය කොළඹ රාජකීය විද්‍යාලයේ සිසුන් තිදෙනකු දිනා ගෙන ඇත.චමත් පිළිහවඩන, රොෂානල් ලිහිණිකඩුව හා අදීශ ගම්මන්පිල ජයග්‍රහණ කළ ශිෂ්‍යයෝ වෙති.දුරකථනයක සිට තවත් දුරකථනයකට එස්.එම්.එස්. පණිවිඩයක් යැවීමේ දී රහස්‍යභාවය සුරකීම සඳහා මෘදුකාංගයක් නිර්මාණය කිරීම වෙනුවෙන් මේ සිසුන් තිදෙනාට ජයග්‍රහණය හිමි විය.තමන් නිර්මාණය කළ මෘදුකාංගය තැන්පත් කර ඇති ජංගම දුරකථනයකින් එස්.එම්. එස්. පණිවිඩයක් යවන විට එය වෙනත් රහස්‍ය භාෂාවකට හැරවෙන අතර එය කියවීම සඳහා එම පණිවිඩය ලබන දුරකථනයේ ද අදාළ මෘදුකාංගය තැන්පත් කර තිබිය යුතු බව චමත් පළිහවඩන ගුවන් තොටුපළේ දී පැවසීය.ඉකුත් 5වෙනි දින සතියක කාලයක් අමෙරිකාවේ සැන්ෆ්‍රැසිස්කෝ නගරයේ වූ වැඩමුළුවකින් අනතුරුව පැවැත් වූ සම්මාන උළෙලේ දී මේ සම්මානය තම කණ්ඩායමට පිරිනැමුණු බව ඔහු වැඩිදුරටත් පැවසීය.තරගාවලියේ පළමු ස්ථානය අමෙරිකාවත් තෙවන ස්ථානය ඉන්දියාවටත් හිමි විණි.ජයග්‍රාහී සිසුන් තිදෙනා සිය සම්මාන අතැතිව..